Source: http://docplayer.fi/15344005-Annostus-suositeltu-annos-on-yksi-ematinpuikko-emattimeen-nukkumaan-mentaessa-kolmen-vuorokauden-ajan-ks-kohta-6-6.html
Timestamp: 2018-08-17 11:22:18+00:00
Document Index: 17972682

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Annostus Suositeltu annos on yksi emätinpuikko emättimeen nukkumaan mentäessä kolmen vuorokauden ajan (ks. kohta 6.6). - PDF
Download "Annostus Suositeltu annos on yksi emätinpuikko emättimeen nukkumaan mentäessä kolmen vuorokauden ajan (ks. kohta 6.6)."
1 1. LÄÄKEVALMISTEEN NIMI Dalacin mg emätinpuikot 2. VAIKUTTAVAT AINEET JA NIIDEN MÄÄRÄT Klindamysiinifosfaatti vastaten mg klindamysiiniä. Täydellinen apuaineluettelo, ks. kohta LÄÄKEMUOTO Emätinpuikko. Puolikiinteä, valkoinen tai luonnonvalkoinen emätinpuikko. 4. KLIINISET TIEDOT 4.1 Käyttöaiheet Dalacin-emätinpuikko on tarkoitettu bakteerivaginoosin hoitoon (kutsuttu aiemmin Haemophilusvaginiitiksi, Gardnerella-vaginiitiksi, epäspesifiseksi vaginiitiksi, Corynebacterium-vaginiitiksi tai anaerobiseksi vaginoosiksi). 4.2 Annostus ja antotapa Annostus Suositeltu annos on yksi emätinpuikko emättimeen nukkumaan mentäessä kolmen vuorokauden ajan (ks. kohta 6.6). Iäkkäät potilaat Dalacin-emätinpuikkojen käyttöä ei ole tutkittu yli 65-vuotiailla potilailla. Munuaisten vajaatoimintapotilaat Dalacin-emätinpuikkojen käyttöä ei ole tutkittu munuaisten vajaatoimintaa sairastavilla potilailla. Pediatriset potilaat Dalacin-emätinpuikkojen turvallisuutta ja tehoa alle 16-vuotiaiden lasten hoidossa ei ole varmistettu. Antotapa Dalacin asetetaan emättimeen (ks. kohta 6.6). Lääkärin on otettava huomioon viralliset suositukset antibakteeristen aineiden asianmukaisesta käytöstä. 4.3 Vasta-aiheet Yliherkkyys vaikuttavalle aineelle, linkomysiinille tai kohdassa 6.1 mainituille apuaineille. Dalacin on vasta-aiheinen myös henkilöille, joilla on aikaisemmin ollut antibioottihoitoon liittynyt koliitti.
2 4.4 Varoitukset ja käyttöön liittyvät varotoimet Ennen Dalacin-hoidon aloittamista tai hoidon aloittamisen jälkeen on mahdollisesti tarpeen tutkia muut mahdolliset infektiot, mukaan lukien Trichomonas vaginalis-, Candida albicans-, Chlamydia trachomatis- ja gonokokki-infektiot, sopivin laboratoriokokein. Dalacin-valmisteen käyttö saattaa lisätä sille resistenttien mikrobien, etenkin hiivasienten, liikakasvua. Mikrobilääkehoidon aikana tai sen jälkeen voi esiintyä pseudomembranoottiseen koliittiin viittaavia oireita (ks. kohta 4.8). Pseudomembranoottista koliittia on ilmoitettu esiintyneen lähes kaikkien antibakteeristen lääkkeiden käytön yhteydessä, klindamysiini mukaan lukien, ja sen vaikeusaste voi vaihdella lievästä hengenvaaralliseen. Siksi on tärkeää, että tämä mahdollisuus otetaan huomioon, jos potilaalla esiintyy ripulia antibakteeristen lääkkeiden annon jälkeen. Keskivaikeat tapaukset voivat parantua, kun lääkitys lopetetaan. Klindamysiinihoito on lopetettava, jos potilaalla ilmenee pseudomembranoottinen ripuli. Potilaalle on määrättävä sopiva bakteerilääkehoito. Peristaltiikkaa estävien lääkkeiden anto on tässä tilanteessa vasta-aiheista. Varovaisuutta on noudatettava määrättäessä Dalacin mg emätinpuikkoja potilaalle, jolla on tulehduksellinen suolistosairaus, kuten Crohnin tauti tai haavainen koliitti. Yhdyntää ei suositella Dalacin-emätinpuikkohoidon aikana, kuten ei minkään emätininfektion aikana. Lateksikondomit ja pessaarit voivat haurastua, jos ne altistuvat Dalacin-emätinpuikoissa käytetylle valmistepohjalle (ks. kohta 6.2). Tällaisten tuotteiden käyttö ei ole suositeltavaa 72 tuntiin Dalacinemätinpuikkohoidon jälkeen, koska niiden ehkäisyteho tai suoja sukupuolitauteja vastaan voi olla heikentynyt. Muiden emättimessä käytettävien valmisteiden (kuten tamponien ja emätinhuuhtelunesteiden) käyttöä ei suositella Dalacin-emätinpuikkohoidon aikana. Dalacin-emätinpuikkojen turvallisuutta ja tehoa seuraavien väestöryhmien hoidossa ei ole tutkittu: raskaana olevat naiset, imettävät naiset, maksan vajaatoimintapotilaat, immuunirajoitteiset potilaat ja koliittipotilaat. Pediatriset potilaat Dalacin-emätinpuikkojen turvallisuutta ja tehoa pediatristen potilaiden hoidossa ei ole varmistettu (ks. kohta 4.2). 4.5 Yhteisvaikutukset muiden lääkevalmisteiden kanssa sekä muut yhteisvaikutukset Tietoja Dalacin-emätinpuikkojen ja muiden emätinlääkkeiden samanaikaisesta käytöstä ei ole saatavana. Systeemisellä klindamysiinifosfaatilla on todettu hermo-lihasliitosta lamaavia ominaisuuksia, mikä voi lisätä muiden samalla tavalla vaikuttavien lääkkeiden vaikutusta. Siksi varovaisuutta on noudatettava klindamysiinin annossa tällaisia lääkkeitä saaville potilaille (ks. kohdat 4.9 ja 5.2). 4.6 Hedelmällisyys, raskaus ja imetys Raskaus Eläimillä tehdyissä tutkimuksissa on havaittu lisääntymistoksisuutta (ks. kohta 5.3).
3 Dalacin-valmisteen käyttöä ei suositella ensimmäisen raskauskolmanneksen aikana, koska lääkkeen käytöstä tämän raskauden vaiheen aikana ei ole tehty riittäviä, hyvin kontrolloituja tutkimuksia. Kliinisissä tutkimuksissa Dalacin-emätinvalmisteita on annosteltu emättimeen toisen raskauskolmanneksen aikana ja klindamysiinifosfaattia systeemisesti toisen ja kolmannen raskauskolmanneksen aikana, eikä tällaiseen käyttöön ole liittynyt synnynnäisten poikkeavuuksien lisääntymistä. Dalacin-valmistetta voidaan käyttää raskaana olevien naisten hoidossa toisen ja kolmannen raskauskolmanneksen aikana, jos se on selkeästi tarpeen. Raskauden aikana emätinpuikko suositellaan asetettavan paikalleen sormin. Imetys Emättimeen annostellun Dalacin-valmisteen erittymisestä äidinmaitoon ei ole tietoa. Suun kautta ja parenteraalisesti annetun klindamysiinin on kuitenkin raportoitu kulkeutuvan äidinmaitoon. Päätös siitä, lopetetaanko rintaruokinta vai keskeytetäänkö/lopetetaanko Dalacin-hoito, on tehtävä ottaen huomioon rintaruokinnasta aiheutuvat hyödyt lapselle ja hoidosta koituvat hyödyt äidille. Hedelmällisyys Eläimillä tehdyissä tutkimuksissa ei todettu vaikutuksia hedelmällisyyteen. 4.7 Vaikutus ajokykyyn ja koneiden käyttökykyyn Dalacin-valmisteella ei ole haitallista vaikutusta ajokykyyn ja koneiden käyttökykyyn. 4.8 Haittavaikutukset Klindamysiiniemätinpuikkojen turvallisuutta arvioitiin kliinisissä tutkimuksissa potilailla, jotka eivät olleet raskaana. Esiintymistiheydet ilmoitettiin seuraavasti: yleinen ( 1/ - 1/10); melko harvinainen ( 1/ < 1/). Elinjärjestelmä Yleinen 1/ - 1/10 Melko yleinen 1/ < 1/ Infektiot Sieni-infektio, kandidiaasi-infektio Hermosto Päänsärky Ruoansulatuselimistö Vatsakipu, ripuli, pahoinvointi Oksentelu Iho ja ihonalainen Kutina (muualla kuin Ihottuma kudos käyttökohdassa) Luusto, lihakset ja Kylkikipu sidekudos Munuaiset ja virtsatiet Pyelonefriitti, dysuria Sukupuolielimet ja rinnat Emätintulehdus, emätinvuoto, kuukautishäiriöt Yleisoireet ja antopaikassa todettavat haitat Vulvovaginaalinen kandidaasi, vulvovaginaalinen kipu, vulvovaginaaliset häiriöt Pseudomembranoottinen koliitti on bakteerilääkkeiden luokkavaikutus. Kipu antopaikassa, kutina (paikallisesti käyttökohdassa), paikallistunut turvotus, kipu, kuume
4 Epäillyistä haittavaikutuksista ilmoittaminen On tärkeää ilmoittaa myyntiluvan myöntämisen jälkeisistä lääkevalmisteen epäillyistä haittavaikutuksista. Se mahdollistaa lääkevalmisteen hyöty-haitta-tasapainon jatkuvan arvioinnin. Terveydenhuollon ammattilaisia pyydetään ilmoittamaan kaikista epäillyistä haittavaikutuksista seuraavalle taholle: www-sivusto: Lääkealan turvallisuus- ja kehittämiskeskus Fimea Lääkkeiden haittavaikutusrekisteri PL FIMEA 4.9 Yliannostus Yliannostuksista ei ole ilmoitettu Dalacin-emätinpuikkohoidon yhteydessä. Emättimeen annosteltu Dalacin-valmisteen sisältämä klindamysiinifosfaatti voi imeytyä elimistöön määrinä, jotka vaikuttavat systeemisesti. Yliannostustapauksissa hoito on yleistä oireenmukaista ja elintoimintoja tukevaa hoitoa tarpeen mukaan. Valmisteen nauttiminen vahingossa suun kautta saattaa aiheuttaa samantyyppisiä vaikutuksia kuin mitä suun kautta annettava klindamysiini aiheuttaa terapeuttisina pitoisuuksina. 5. FARMAKOLOGISET OMINAISUUDET 5.1 Farmakodynamiikka Farmakoterapeuttinen ryhmä: Mikrobilääkkeet ja antiseptit, lukuun ottamatta yhdistelmävalmisteita kortikosteroidien kanssa, antibiootit ATC-koodi: G01AA10 Vaikutusmekanismi Klindamysiini on linkosamidiryhmän antibiootti, joka estää bakteerien proteiinisynteesiä bakteerien ribosomitasolla. Se sitoutuu ensisijaisesti bakteeriribosomien 50S-alayksikköön ja vaikuttaa peptidiketjun initiaatioon. Vaikka klindamysiinifosfaatti on inaktiivinen in vitro, se hydrolysoituu in vivo nopeasti antibakteerisesti aktiiviseksi klindamysiiniksi. Herkkyys in vitro Standardimenetelmää bakteerivaginoosia mahdollisesti aiheuttavien mikrobien (Gardnerella vaginalis, Mobiluncus-lajit tai Mycoplasma hominis) herkkyysmääritykselle ei ole määritetty. Klindamysiini on kuitenkin antimikrobinen aine, jolla on in vitro aktiivisuutta lähes kaikkien alla mainittujen mikrobikantojen suhteen, joiden on ilmoitettu liittyvän bakteerivaginoosiin: Bacteroides-lajit Gardnerella vaginalis Mobiluncus-lajit Mycoplasma hominis Peptostreptococcus-lajit. Kaikki nämä mikrobit ovat herkkiä klindamysiinille, kuten niiden MIC90-arvot (pienin bakteerien kasvun estävä lääkepitoisuus, joka estää 90 % kannoista) osoittavat. Maantieteellistä tai ajallista vaihtelua ei ole ilmoitettu esiintyneen.
5 Bakteerivaginoosiin liittyvien emätinbakteerien klindamysiiniherkkyys Mikrobi MIC 50 MIC 90 Herkkyys (%) Bacteroides bivius Bacteroides disiens Bacteroides melaninogenicus Bacteroides asaccharolyticus Peptostreptococcus anaerobius Peptostreptotoccus asaccharolyticus Mobiluncus curtisii Mobiluncus mulieris Gardnerella vaginalis 1,0 0,03 0,125 0,03 0,125 0,031 2,0 0,031 0,25 0,25 0,125 0,06 0,5 92 Klindamysiinin ja linkomysiinin välillä on havaittu ristiresistenssiä. Klindamysiinin ja erytromysiinin välillä on havaittu antagonismia in vitro. Tämän yhteisvaikutuksen kliinistä merkitystä ei tunneta. 5.2 Farmakokinetiikka Imeytyminen Klindamysiinin systeemistä imeytymistä arvioitiin sen jälkeen, kun 11 tervettä vapaaehtoista naista oli käyttänyt klindamysiinifosfaattiemätinpuikkoja kolmen päivän ajan annoksella yksi emätinpuikko ( mg klindamysiiniä) kerran vuorokaudessa. Noin 30 % annoksesta (vaihteluväli 6 70 %) oli imeytynyt systeemisesti kolmantena antopäivänä mitattuna keskimääräiseen pitoisuuspinta-alaan (AUC-arvo) perustuen. Systeeminen imeytyminen arvioitiin käyttämällä vertailuvalmisteena subterapeuttista mg:n laskimonsisäistä klindamysiinifosfaattiannosta samoilla vapaaehtoisilla sekä mg:n klindamysiinifosfaattiannosta emätinvoiteena. Keskimääräinen AUC-arvo emätinpuikkojen kolmannen antopäivän jälkeen oli 3,2 mikrog h/ml (vaihteluväli 0,42 11 mikrog h/ml). Emätinpuikkojen kolmantena antopäivänä havaittu C max oli keskimäärin 0,27 mikrog/ml (vaihteluväli 0,03 0,67 mikrog/ml), ja se todettiin noin 5 tuntia annon jälkeen (vaihteluväli 1 10 tuntia). Sitä vastoin AUC-arvo ja C max laskimonsisäisen kerta-annoksen jälkeen olivat keskimäärin 11 mikrog h/ml (vaihteluväli 5,1 26 mikrog h/ml) ja 3,7 mikrog/ml (vaihteluväli 2,4 5,0 mikrog/ml). Keskimääräinen näennäinen eliminaation puoliintumisaika emätinpuikon annon jälkeen oli 11 tuntia (vaihteluväli 4 35 tuntia), ja imeytymisnopeuden ajatellaan rajoittavan sitä. Tämän tutkimuksen tulokset osoittivat, että systeeminen altistus klindamysiinille emätinpuikosta (AUC-arvon perusteella) oli keskimäärin kolme kertaa pienempi kuin altistus subterapeuttisesta mg:n kerta-annoksesta laskimoon. Vertailukelpoiseen klindamysiinin emätinvoideannokseen suhteutettuna systeeminen imeytyminen emätinpuikosta oli noin seitsemän kertaa suurempi kuin emätinvoiteesta. Klindamysiinin emätinvoiteen osalta keskimääräiset arvot olivat: AUC 0,4 mikrog.h/ml (vaihteluväli 0,13 1,16 mikrog.h/ml) ja C max 0,02 µg/ml (vaihteluväli 0,01 0,07 mikrog/ml). Klindamysiiniemätinpuikon suositellut päivä- ja kokonaisannokset ovat lisäksi paljon pienempiä kuin annokset, jotka ovat tavallisia suun kautta tai parenteraalisesti annettavalle klindamysiinihoidolle (emätinpuikoista saatu klindamysiiniannos mg/vrk kolmen päivän ajan vastaa noin 30 mg imeytynyttä lääkeainetta päivässä, kun taas suun kautta tai parenteraalisesti annokset ovat mg/vrk jopa 10 päivän ajan tai pidempään). Systeeminen kokonaisaltistus emätinpuikoista saatavalle klindamysiinille on huomattavasti pienempi kuin systeeminen altistus suun kautta otettavan klindamysiinihydrokloridin terapeuttisille annoksille (2 20 kertaa pienempi) ja parenteraalisen klindamysiinifosfaatin terapeuttisille annoksille (40 50 kertaa pienempi).
6 5.3 Prekliiniset tiedot turvallisuudesta Toksikologia Emätinpuikot, jotka sisältävät 5 mg klindamysiinifosfaattia suspensoituna kovarasvaan (tyydyttyneiden rasvahappojen glyseridien seoksesta koostuvaan emätinpuikkojen valmistepohjaan), testattiin rottamallilla, jossa rotille oli tehty ovariektomia. Tulokset osoittivat, että valmiste aiheutti lievää emätinärsytystä hoidon aikana, mutta ärsytys katosi nopeasti hoidon lopettamisen jälkeen. Karsinogeenisuus/mutageenisuus Eläimillä ei ole tehty pitkäaikaistutkimuksia, joissa olisi arvioitu klindamysiinin karsinogeenisuutta. Rotalle tehty mikrotumatesti ja Amesin salmonella -reversiotesti olivat negatiivisia. Lisääntymistoksisuus Hedelmällisyyttä tutkittiin rotilla, joille annettiin klindamysiiniä suun kautta enintään 300 mg/kg/vrk (31 kertaa ihmisen altistus, mittausyksikkö mg/m²). Hedelmällisyyteen tai parittelukykyyn kohdistuvia vaikutuksia ei havaittu. Eläinten hedelmällisyystutkimuksia, joissa valmistetta olisi annettu emättimeen, ei ole tehty. Rotilla tehdyissä alkion ja sikiön kehitystutkimuksissa, joissa valmistetta annettiin suun kautta, sekä rotilla ja kaneilla tehdyissä alkion ja sikiön kehitystutkimuksissa, joissa valmistetta annettiin ihonalaisesti, havaittiin alkio- ja sikiötoksisuutta annoksilla, jotka aiheuttivat emolle toksisia vaikutuksia. Rotilla emokuolleisuutta ilmeni noin 400-kertaisella altistumismarginaalilla suhteessa potilaan altistumiseen. Kaneilla emotoksisuutta, mukaan lukien keskenmenot, ilmeni 50-kertaisella altistumismarginaalilla suhteessa potilaan altistumiseen. Alkion ja sikiön toksisuutta, mukaan lukien implantaation jälkeinen menetys ja heikentynyt elinkyky, ilmeni kaneilla 120-kertaisilla altistumismarginaaleilla. Klindamysiini ei ollut teratogeeninen kaneilla ja rotilla. 6. FARMASEUTTISET TIEDOT 6.1 Apuaineet Kovarasva 6.2 Yhteensopimattomuudet Tietoa ei ole saatavilla samanaikaisesta käytöstä muiden emättimensisäisten tuotteiden kanssa. Lateksikondomien käyttöä ei suositella Dalacin-emätinpuikkohoidon aikana. Tietoa ei ole saatavilla Dalacin-emätinpuikkojen vaikutuksesta lateksipessaareihin. 6.3 Kestoaika 3 vuotta. 6.4 Säilytys Säilytä alle 25 o C. 6.5 Pakkaustyyppi ja pakkauskoko Kotelossa on 3 emätinpuikkoa, jotka on yksittäin pakattu laminoituihin foliopusseihin (repäisypakkauksiiin). Pakkauksia on saatavana joko muovisen asettimen kanssa tai ilman sitä. Kaikkia pakkauskokoja ei välttämättä ole myynnissä.
7 6.6 Erityiset varotoimet hävittämiselle ja muut käsittelyohjeet Älä käytä tätä valmistetta, jos emätinpuikot sisältävä foliopussi on repeytynyt, avattu tai puutteellisesti suljettu. Käyttö ilman asetinta: Poista emätinpuikko foliopussista. Asetu selinmakuulle ja vedä polvet kohti rintaa. Työnnä emätinpuikko keskisormen kärjellä niin syvälle emättimeen kuin mahdollista ilman, että se tuntuu epämukavalta. Jos pakkauksessa on toimitettu asetin, potilas voi asettaa emätinpuikon asettimen avulla. Käyttö asettimen kanssa: Kunkin Dalacin-emätinpuikkopakkauksen mukana toimitetaan muovinen asetin. Sen tarkoituksena on auttaa asettamaan emätinpuikko oikein emättimeen. Poista emätinpuikko foliopussista. Aseta emätinpuikon tasainen pää asettimen avoimeen päähän. Asetu selinmakuulle ja vedä polvet kohti rintaa. Tartu asettimeen varren uurretusta päästä ja työnnä asetin hellävaroen emättimeen niin pitkälle kuin mahdollista ilman, että se tuntuu epämukavalta. Paina mäntä hitaasti pohjaan, jolloin emätinpuikko liukuu emättimeen. Vedä asetin pois emättimestä. Pese asetin jokaisen käytön jälkeen haalealla saippuavedellä ja kuivaa huolellisesti. 7. MYYNTILUVAN HALTIJA Pfizer Oy Tietokuja Helsinki 8. MYYNTILUVAN NUMERO MYYNTILUVAN MYÖNTÄMISPÄIVÄMÄÄRÄ/UUDISTAMISPÄIVÄMÄÄRÄ TEKSTIN MUUTTAMISPÄIVÄMÄÄRÄ